ผมเคยกินร้านนี้ตั้งแต่เป็นเพิงข้างทาง ซึ่งขายร่วมกับร้านลาบลุงแอร์ ปัจจุบันเชฟได้ย้ายร้านแยกออกมาต่างหากแล้ว บรรยากาศร้านใหม่คงรูปแบบสบายๆ รายล้อมด้วยเมนูต่างๆเกือบร้อยเมนู ที่ว่างข้างร้านมีสวนผักเล็กๆน่ารัก ... ร้านนี้เป็นร้านดังประจำแม่สาย มีลูกค้าประจำเยอะ รสชาติอาหารจัดว่าดี ทั้งอาหารไทยและเทศ โดยเฉพาะอาหารต่างชาติซึ่งหากินราคานี้ไม่ง่ายนัก ที่สำคัญคือการเลือกใช้วัตถุดิบซึ่งถือว่าคุ้มค่าสมราคา วัตถุดิบระดับกลางแต่มีการปรุงรสชาติที่ดี ปริมาณอาหารที่เสิร์ฟมาก็เหมาะสมอิ่มกำลังดี การบริการใช้ได้ เชฟและพนักงานอัธยาศัยดี ... ช่วงเที่ยงอาหารจะได้ช้าเพราะลูกค้าเยอะมาก ต้องใจเย็นนิดนึง ... ถ้าแวะมาแม่สายก็อยากให้ลองมาชิม สัมผัสถึงความคุ้มค่าและความใส่ใจของเชฟ รสชาติอาหารน้องๆภัตตคารในราคาที่เอื้อมถึง